
16 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 523 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Θεάτρου της Σχολής Καλών Τεχνών του 
Αριστοτελείου Πανεπιστημίου Θεσσαλονίκης. 

2 Τροποποίηση της υπ' αριθμ. πρωτ. Ι.Π.: 3130/ 
07-12-2015 απόφασης περί ορισμού των Αναπλη¬ 
ρωτών Πρύτανη, μεταβίβαση σε αυτούς αρμοδι¬ 
οτήτων και καθορισμού της σειράς αναπλήρωσης 
του Πρύτανη του Ιονίου Πανεπιστημίου. 

3 Μεταβίβαση αρμοδιοτήτων του άρθρου 54 του ν. 
4485/2017 (ΦΕΚ 114/04.08.2017), της Ολομέλειας 
της Επιτροπής Ερευνών του Πανεπιστημίου Θεσ¬ 
σαλίας, στο συγκροτημένο Ειδικό Επταμελές Όρ¬ 
γανο. 


ΑΠΟΦΑΣΕΙΣ 

Αριθμ. 10737 _ (1) 

Έγκριση Κανονισμού Διδακτορικών Σπουδών 
του Τμήματος Θεάτρου της Σχολής Καλών Τε¬ 
χνών του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

1. Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α74-8-2017). 

3. Την ερμηνευτική εγκύκλιο με αριθμό 163204/Ζ1 
ΕΞ. ΕΠΕΙΓΟΝ/29-9-2017 του ΥΠ.Π.ΕΘ.: «Εφαρμογή των 
διατάξεων του ν. 4485/2017 (ΑΊ 14) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα. 

4. Την απόφαση της Συνέλευσης του Τμήματος Θε¬ 
άτρου της Σχολής Καλών Τεχνών του Αριστοτελείου 


Πανεπιστημίου Θεσσαλονίκης (συνεδρίαση με αριθμό 
223/12-12-2017). 

5. Τη με αριθμό 17746/28-1-2015 (ΦΕΚ 258/τ. Β724- 
2-2015) απόφαση του Συμβουλίου του ΑΠΟ: «Έγκριση 
της υπ'αριθμ. 17508/23-1-2015 πράξης του Πρύτανη του 
Αριστοτελείου Πανεπιστημίου Θεσσαλονίκης (Α.Π.Θ.), 
περί του ορισμού Αναπληρωτών Πρύτανη του Α.Π.Θ., με¬ 
ταβίβασης αρμοδιοτήτων στους Αναπληρωτές Πρύτανη 
και καθορισμού της σειράς αναπλήρωσης του Πρύτανη». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Θεάτρου της Σχολής Καλών Τεχνών του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Θεάτρου του 
Α.Π.Θ. αποσκοπούν στην προαγωγή της γνώσης και της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό Διδακτορικών Σπουδών 
αποτυπώνονται η δομή και οι κανόνες λειτουργίας των 
Διδακτορικών Σπουδών του Τ μήματος Θεάτρου του Αρι- 
τοτελείου Πανεπιστημίου Θεσσαλονίκης, όπως αυτός 
καταρτίστηκε με απόφαση της Συνέλευσης του Τμήμα¬ 
τος (αριθμός συνεδρίασης 223/12-12-2017). 

Τροποποίηση του παρόντος Κανονισμού μπορεί να 
γίνει με απόφαση της Συνέλευσης και έγκριση της Συ¬ 
γκλήτου του Α.Π.Θ. 

Άρθρο 2 

Νομικό και Θεσμικό πλαίσιο 

Τ ο Πρόγραμμα Διδακτορικών Σπουδών του Τ μήματος 
Θεάτρου οργανώνεται και λειτουργεί σύμφωνα με τις 
διατάξεις του ν. 4485/2017. 

Αρμόδια όργανα για τη διοίκηση, οργάνωση και λει¬ 
τουργία των διδακτορικών σπουδών είναι: 
















6494 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'523/16.02.2018 


α) η Σύγκλητος του Ιδρύματος και 

β) η Συνέλευση του Τμήματος 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

- Είναι πτυχιούχοι Α.Ε.Ι. (Πανεπιστημίου ή Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής. 

- Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής ή 

- Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

- Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών. Ως εξαιρετικές περιπτώσεις 
νοούνται υπότροφοι του Ι.Κ.Υ. για θεατρολογικές σπου¬ 
δές, καθώς και κάτοχοι πέραν του ενός τίτλου προπτυ¬ 
χιακών σπουδών Α.Ε.Ι. Πτυχιούχοι Τ.Ε.Ι., Α.Σ.ΠΑΙ.Τ.Ε. ή 
ισότιμων σχολών μπορούν να γίνουν δεκτοί ως υποψή¬ 
φιοι διδάκτορες μόνο εφόσον είναι κάτοχοι Δ.Μ.Σ. Σε 
κάθε περίπτωση, η τελική απόφαση λαμβάνεται από τη 
Συνέλευση του Τμήματος. 

Άρθρο 4 

Χρονική διάρκεια 

1. Η χρονική διάρκεια για την απόκτηση του Διδα¬ 
κτορικού Διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

2. Για τους/τις υποψήφιους/ες διδάκτορες που γίνονται 
κατ' εξαίρεση δεκτοί/ές, χωρίς να είναι κάτοχοι Δ.Μ.Σ., 
το ελάχιστο χρονικό όριο απόκτησης του Διδακτορικού 
Διπλώματος ανέρχεται στα τέσσερα (4) τουλάχιστον πλή¬ 
ρη ημερολογιακά έτη από την ημερομηνία ορισμού της 
Τριμελούς Συμβουλευτικής Επιτροπής. 

3. Ο μέγιστος χρόνος εκπόνησης της διδακτορικής 
διατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού της Τριμελούς Συμβου¬ 
λευτικής Επιτροπής. Ο παραπάνω χρόνος δύναται να 
παραταθεί για δύο (2) επιπλέον έτη, μετά από αίτηση 
του/της υποψηφίου/ας και τεκμηριωμένη απόφαση της 
Συνέλευσης του Τμήματος. 

4. Ο/η υποψήφιος/α διδάκτορας μπορεί να αιτηθεί 
αναστολής ενός (1) πλήρους ημερολογιακού έτους με 
αίτησή του/της, η οποία συνοδεύεται με επαρκώς αι¬ 
τιολογημένη εισήγηση της Τριμελούς Συμβουλευτικής 
Επιτροπής και εγκρίνεται με απόφαση της Συνέλευσης 
του Τμήματος. Κατά τη διάρκεια της αναστολής αίρε¬ 
ται η ιδιότητά του/της υποψ. διδάκτορα και τα εξ αυτής 
απορρέοντα δικαιώματα. Ο χρόνος της αναστολής δεν 
προσμετράται στο μέγιστο συνολικό χρόνο εκπόνησης 
της Διδακτορικής Διατριβής. 


Άρθρο 5 

Δικαιώματα/Παροχές και Υποχρεώσεις 

Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Οι υποψήφιοι/ες διδάκτορες για πέντε (5) έτη από 
την ημερομηνία ορισμού της Τριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους/τις φοιτητές/ 
τριεςτου β' κύκλου σπουδών. 

3. Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

4. Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

1. Ο/Η υποψήφιος/α διδάκτορας μπορεί, εφόσον του 
ζητηθεί, να προσφέρει εκπαιδευτικές υπηρεσίες στο 
Τμήμα. 

2. Με απόφαση Συνέλευσης του Τμήματος και κοινή 
απόφαση των Υπουργείων Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών ΔΕΠτουΤμήματος σε προπτυχιακό και 
μεταπτυχιακό επίπεδο, για την άσκηση των φοιτητών, τη 
διεξαγωγή φροντιστηρίων και εργαστηριακών ασκήσε¬ 
ων, την εποπτεία εξετάσεων και τη διόρθωση ασκήσεων, 
με ωριαία αντιμισθία, η οποία επιβαρύνει τον τακτικό 
προϋπολογισμό του Α.Π.Θ. 

Άρθρο 7 

Διαδικασία Επιλογής Υποψηφίων Διδακτόρων 

1. Ο/Η υποψήφιος/α που ενδιαφέρεται για την εκπό¬ 
νηση διδακτορικής διατριβής υποβάλλει σχετική αίτηση 
στη Γραμματεία του Τμήματος. Στην αίτηση αναγράφε¬ 
ται ο προτεινόμενος τίτλος και ο/η προτεινόμενος/η 
ως επιβλέπων/ουσα της Διδακτορικής Διατριβής, ο/η 
οποίος/α ανήκει σε όσους/ες έχουν δικαίωμα επίβλεψης 
Διδακτορικής Διατριβής, σύμφωνα με τα οριζόμενα στο 
άρθρο 39 του ν. 4485/2017 και το άρθρο 8 του παρόντος 
Κανονισμού. 

2. Η αίτηση συνοδεύεται από αναλυτικό βιογραφικό 
σημείωμα του/της υποψηφίου και από ερευνητική πρό¬ 
ταση 2000-4000 λέξεων, από την οποία προκύπτουν τα 
ειδικότερα ερευνητικά ενδιαφέροντα του υποψηφίου, 
ένας πρώτος σχεδιασμός της έρευνας στο αντικείμενο 
που επέλεξε, ο βαθμός βιβλιογραφικής ενημέρωσης με 
αναφορές στη σχετική διεθνή βιβλιογραφία, καθώς και 
η ικανότητά του/της να εκπονεί συνθετική ερευνητική 
μελέτη. 

3. Οι αιτήσεις υποβάλλονται 2 φορές τον χρόνο, κατά 
τους μήνες Σεπτέμβριο και Φεβρουάριο, και αξιολο¬ 
γούνται εντός εξήντα (60) ημερών από την ημερομηνία 
λήξης της εκάστοτε προθεσμίας. 

4. Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 

υποβληθεί, ορίζει τριμελή Επιτροπή από μέληΔ.Ε.Π.του 
Τμήματος, ανά κατηγορία αιτήσεων. Η κάθε Επιτροπή 
εξετάζει τις υποβληθείσες αιτήσεις και τα συνυποβαλ¬ 
λόμενα έγγραφα και καλεί σε συνέντευξη τον/την υπο- 
ψήφιο/α. 

5. Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο- 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/ή. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/ή δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. 

6. Η Συνέλευση του Τμήματος, συνεκτιμώντας το 
υπόμνημα της Επιτροπής και τη γνώμη του/της προτει- 
νόμενου/ης επιβλέποντα/ουσας, εγκρίνει ή απορρίπτει 
αιτιολογημένα την αίτηση του/της υποψηφίου/ας. Στην 
εγκριτική απόφαση, η Συνέλευση δύναται να καθορίσει 
ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση, κατά τη διάρκεια του πρώτου χρόνου 
εκπόνησης της διατριβής, ενός αριθμού μαθημάτων 
προπτυχιακού ή μεταπτυχιακού κύκλου σπουδών, κα¬ 
θώς και άλλες συναφείς με την επιστημονική έρευνα 
υποχρεώσεις.Τα σχετικά στοιχεία συμπεριλαμβάνονται 
στις αντίστοιχες εκθέσεις προόδου, σύμφωνα με το άρ¬ 
θρο 10, παρ. 4 του παρόντος Κανονισμού. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του Α.Π.Θ. ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το Α.Π.Θ. 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. 

4. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος. 


5. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί¬ 
τησης του/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων. 

6. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει τοΤμήμα, όπου ξεκίνησε 
η εκπόνηση της Διδακτορικής Διατριβής. 

7. Το ανώτατο όριο επίβλεψης Διδακτορικών Διατρι¬ 
βών ανά μέλος ΔΕΠ ορίζεται σε πέντε (5). Οι περιπτώσεις 
συνεπίβλεψης Διδακτορικών Διατριβών δεν προσμετρώ- 
νται στο σύνολο. 

8. Η Γραμματεία του Τμήματος οφείλει να αναρτή- 
σει στον διαδικτυακό τόπο, στην ελληνική και αγγλική 
γλώσσα, το όνομα του/της Υποψήφιου/ας Διδάκτορα, 
τον τίτλο και σύντομη περιγραφή της υπό εκπόνηση Δι¬ 
δακτορικής Διατριβής, το όνομα του/της επιβλέποντος/ 
ουσας και των άλλων μελών τηςΤριμελούς Συμβουλευ¬ 
τικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

1. Το Τμήμα Θεάτρου είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 
ν. 4485/2017, μεΤμήματα ΑΕΙ, ερευνητικά κέντρα και ιν¬ 
στιτούτα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.ά., προβλέπονται στο Ειδικό 
Πρωτόκολλο Συνεργασίας που καταρτίζεται. 

2. Το Τμήμα Θεάτρου είναι δυνατό επίσης να συνερ¬ 
γάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για 
την εκπόνηση διατριβών με συνεπίβλεψη. Τα σχετικά 
με τη διαδικασία εκπόνησης, χορήγησης ενιαίου ή χωρι¬ 
στού τίτλου κ.ά., προβλέπονται στο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

Άρθρο 10 

Διαδικασία Εκπόνησης 

1. Η Τριμελής Συμβουλευτική Επιτροπή, το αργότερο 
τριάντα ημέρες μετά τον διορισμό της, σε συνεργασία 
με τον/την υποψήφιο/α διδάκτορα καθορίζει το θέμα 

και τον ακριβή τίτλο της διδακτορικής διατριβής. Το 
σχετικό πρακτικό καταχωρείται στον φάκελο του/της 
υποψήφιου/ας. 

2. Αλλαγή τίτλου ή εξειδίκευση τίτλου, όπως αυτός ορί¬ 
στηκε σύμφωνα με το προηγούμενο άρθρο, μπορεί να 
πραγματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντος Κανονισμού. 

3. Κατά τη διάρκεια εκπόνησης της διατριβής, είναι 
υποχρεωτική η διαρκής επαφή του/της υποψήφιου/ας 
με την Τριμελή Συμβουλευτική Επιτροπή του/της, και 
ιδιαίτερα με το επιβλέπον μέλος Δ.Ε.Π., καθώς και η συμ¬ 
μετοχή του/της σε σεμινάρια, ημερίδες και διαλέξεις που 
οργανώνει το Π.Μ.Σ. 

4. Ο/Η υποψήφιος/α διδάκτορας, κατ' έτος παρου¬ 
σιάζει προφορικά την πρόοδο της διατριβής του/της 
ενώπιον τηςΤριμελούς Συμβουλευτικής Επιτροπής και 
υποβάλλει σε αυτή εγγράφως σχετικό αναλυτικό υπό¬ 
μνημα. Αντίγραφο του υπομνήματος, καθώς και σχόλια 
επ' αυτού από τον/την επιβλέποντα/ουσα ή τα υπόλοιπα 
μέλη της επιτροπής, υποβάλλονται στη Συνέλευση, η 
οποία επικυρώνει την πρόοδο της διδακτορικής διατρι¬ 
βής, και καταχωρούνται στον ατομικό φάκελο του/της 
υποψηφίου/ας διδάκτορα. 

5. Η διδακτορική διατριβή συντάσσεται σύμφωνα με 
τον Οδηγό τυπογραφικής επιμέλειας και τον Οδηγό βι¬ 
βλιογραφικών παραπομπών του Τμήματος θεάτρου, οι 
οποίοι βρίσκονται αναρτημένοι στον διαδικτυακό τόπο 
του Τμήματος. 

6. Η διδακτορική διατριβή δεν πρέπει να υπερβαίνει τις 
100.000 λέξεις. Το όριο λέξεων δεν περιλαμβάνει παραρ¬ 
τήματα, υποσημειώσεις και βιβλιογραφία. Σε εξαιρετικές 
περιπτώσεις, μετά από αίτηση του/της υποψήφιου/ας 
και σύμφωνη γνώμη του επιβλέποντα, η Συνέλευση του 
Τμήματος μπορεί να χορηγήσει άδεια υπέρβασης του 
παραπάνω ορίου.Το σχετικό αίτημα πρέπει να υποβλη¬ 
θεί τουλάχιστον έξι μήνες πριν την τελική κατάθεση της 
διατριβής. 

Άρθρο 11 

Αξιολόγηση Διδακτορικής Διατριβής 

1. Μετά την ολοκλήρωση εκπόνησης της Διδακτορι¬ 
κής Διατριβής ο/η υποψήφιος/α διδάκτορας υποβάλλει 
αίτηση στην Τριμελή Συμβουλευτική Επιτροπή, διά της 
Γραμματείας, για δημόσια υποστήριξη και αξιολόγησή 
της. 

2. Η Τριμελής Συμβουλευτική Επιτροπή αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο- 


πήςγια τον/την υποψήφιο/α διδάκτορα. Εάν ηΤριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

3. Ο/Η υποψήφιος/α διδάκτορας, μετά την κατάθεση 
θετικής Εισηγητικής Έκθεσης τηςΤριμελούς Συμβουλευ¬ 
τικής Επιτροπής, υποβάλλει στην αρμόδια Γραμματεία 
του Τμήματος 8 (οκτώ) αντίτυπα της διατριβής και ένα 
σε ηλεκτρονική μορφή. Μετά την επιτυχή ολοκλήρωση 
της δημόσιας υποστήριξης, ένα επιπλέον αντίτυπο κα¬ 
τατίθεται στην Κεντρική Βιβλιοθήκη του Πανεπιστημίου. 
Ο υποψήφιος διδάκτορας καταθέτει και τα απαιτούμενα 
από το Εθνικό Κέντρο Τεκμηρίωσης στοιχεία. 

4. Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ.2 β.. εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

5. Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη Δ.Ε.Π. τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

6. Η Διδακτορική Διατριβή υποστηρίζεται από τον/ 
την υποψήφιο/α διδάκτορα δημόσια, περίπου επί ημί- 
ωρο, ενώπιον της Επταμελούς Εξεταστικής Επιτροπής. Η 
διαδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

7. Ο/Η υποψήφιος/α επίσης απαντά στις ερωτήσεις 
των μελών της Επταμελούς Εξεταστικής Επιτροπής. Με 
τη σύμφωνη γνώμη της Επταμελούς Εξεταστικής Επιτρο¬ 
πής είναι δυνατό να υποβληθούν ερωτήσεις και από το 
ακροατήριο. Η όλη διαδικασία δεν επιτρέπεται να υπερ¬ 
βαίνει τις δυο (2) ώρες. 

8. Στη συνέχεια η Επταμελής Εξεταστική Επιτροπή συ¬ 
νεδριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και την συμβολή της στην επιστήμη και με βάση 
αυτά τα κριτήρια διατυπώνει την τελική της κρίση και 
τη βαθμολογεί. 

9. Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 

ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. Σε περίπτωση κατά την οποία το Πρακτικό 
φέρει υπογραφές τεσσάρων μελών της Επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

10. Η εγκριθείσα διδακτορική διατριβή χαρακτηρίζεται 
με την ακόλουθη βαθμολογική κλίμακα: 

Άριστα 

Λίαν Καλώς 

Καλώς 

Άρθρο 12 

Αναγόρευση και Καθομολόγηση Διδακτόρων 

1. Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Π ρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. Στη Συνεδρίαση παρίσταται ο/η 
Πρύτανης ή ο/η Αντιπρύτανης, ενώ μπορεί να παρίσταται 
και ο/η Κοσμήτορας. 

2. Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου Α.Π.Θ. 

3. Η τελετή διενεργείται τρεις (3) φορές ανά ακαδη¬ 
μαϊκό έτος. 

4. Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

5. Στον/Στην Διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα (μεμ¬ 
βράνη), υπογράφεται από τον/την Πρύτανη, τον/την 
Πρόεδρο και τον/την Προϊστάμενο/η Γραμματείας του 
Τμήματος και φέρει τη σφραγίδα του Α.Π.Θ. 

Άρθρο 13 

Λόγοι Διαγραφής 

1. Η Συνέλευση του Τμήματος Θεάτρου, μετά από από¬ 
φαση τηςΤριμελούςΣυμβουλευτικής Επιτροπής, μπορεί 
να εισηγηθεί τη διαγραφή Υποψηφίου/ας Διδάκτορα. 
Στην απόφαση τεκμηριώνονται οι λόγοι διαγραφής. Η 
μη επαρκής πρόοδος, η οποία τεκμηριώνεται με δύο 
(2) τουλάχιστον αρνητικές εκθέσεις προόδου, η κατ' 
επανάληψη αδικαιολόγητη μη συμμετοχή του/της στις 
προγραμματισμένες προφορικές παρουσιάσεις ενώπιον 
τηςΤριμελούςΣυμβουλευτικής Επιτροπής, η συμπεριφο¬ 
ρά που προσβάλλει την ακαδημαϊκή δεοντολογία όπως 
π.χ. η λογοκλοπή, καθώς και η γενικότερα πλημμελής 


εκπλήρωση των υποχρεώσεων που ορίζονται από τον 
παρόντα Κανονισμό, συνιστούν λόγους διαγραφής. 

2. Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 14 

Γλώσσα διδακτορικής διατριβής 

Η διδακτορική διατριβή συγγράφεται στην ελληνική 
γλώσσα. 

Άρθρο 15 

Λογοκλοπή/Παράλειψη αναφοράς 

σε χρησιμοποιηθείσα βιβλιογραφία 

1. Καταθέτοντας προς αξιολόγηση τη διδακτορική του 
διατριβή, ο/η υποψήφιος/α διδάκτορας υποχρεούται 
να αναφέρει αν χρησιμοποίησε το έργο και τις απόψεις 
άλλων. Η αντιγραφή αποτελεί σοβαρό ακαδημαϊκό πα¬ 
ράπτωμα. Λογοκλοπή θεωρείται η αντιγραφή εργασίας 
κάποιου άλλου, καθώς και η χρησιμοποίηση εργασίας 
άλλου - δημοσιευμένης ή μη- χωρίς τη δέουσα αναφο¬ 
ρά. Η παράθεση οποιοσδήποτε υλικού τεκμηρίωσης, 
ακόμη και από μελέτες του/της ιδίου/αςτου υποψηφίου/ 
ας, χωρίς σχετική αναφορά, μπορεί να στοιχειοθετήσει 
απόφαση της Συνέλευσης για διαγραφή του/της, μετά 
από αιτιολογημένη εισήγηση τηςΤριμελούς Συμβουλευ¬ 
τικής Επιτροπής. 

2. Στο τελικό κείμενο, πριν από τη σελίδα περιεχομέ¬ 
νων της εργασίας, επισυνάπτεται η ακόλουθη γραπτή 
δήλωση: 

Υπεύθυνη Δήλωση υποψήφιου/ας διδάκτορα: 

Βεβαιώνω ότι είμαι συγγραφέας της παρούσας εργασί¬ 
ας και ότι έχω αναφέρει ή παραπέμψει σε αυτήν, ρητά και 
συγκεκριμένα, όλες τις πηγές από τις οποίες έκανα χρήση 
δεδομένων, ιδεών, προτάσεων ή λέξεων, είτε αυτές μετα- 
φέρονται επακριβώς (στο πρωτότυπο ή μεταφρασμένες) 
είτε παραφρασμένες. Επίσης βεβαιώνω ότι αυτή η εργα¬ 
σία προετοιμάστηκε από εμένα προσωπικά ειδικά για το 
συγκεκριμένο μάθημα/σεμινάριο/πρόγραμμα σπουδών. 

Άρθρο 16 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση του παρόντος Κανονισμού Διδα¬ 
κτορικών Σπουδών, εντάσσονται στις διατάξεις του 
ν. 4485/2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωσή της εντός 
διετίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Φεβρουάριου 2018 

Ο Πρύτανης α.α. 

Ο Αντιπρύτανης Έρευνας και Συντονισμού 

ΘΕΟΔΩΡΟΣ ΛΑΟΠΟΥΛΟΣ 

Αριθμ. 497 _ (2) 

Τροποποίηση της υπ' αριθμ. πρωτ. Ι.Π.: 3130/ 
07-12-2015 απόφασης περί ορισμού των Ανα¬ 
πληρωτών Πρύτανη, μεταβίβαση σε αυτούς αρ¬ 
μοδιοτήτων και καθορισμού της σειράς αναπλή- 
ρωσηςτου Πρύτανη του Ιονίου Πανεπιστημίου. 

Ο ΠΡΥΤΑΝΗΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1) Τις διατάξεις του άρθρου 15 και του άρθρου 84, παρ. 
13 του ν. 4485/2017 (ΦΕΚ 114/τ.Α/04-08-2017), 

2) την με αριθ. πρωτ. Ι.Π.: 3075/04-12-2015 διαπι- 
στωτική πράξη του Υπουργού και της Αναπληρώτριας 
Υπουργού Παιδείας, Έρευνας και Θρησκευμάτων, περί 
διορισμού του Καθηγητή του Τμήματος Πληροφορικής 
της Σχολής Επιστήμης της Πληροφορίας και Πληρο¬ 
φορικής του Ιονίου Πανεπιστημίου, Βασιλείου Χρυσι- 
κόπουλου του Κωνσταντίνου, ως Πρύτανη του Ιονίου 
Πανεπιστημίου, 

3) Την απόφαση (ΦΕΚ 819/16-11 -2015 τ. ΥΟΔΔ) για το 
διορισμό του Καθηγητή του Τμήματος Πληροφορικής 
της Σχολής Επιστήμης της Πληροφορίας και Πληροφο¬ 
ρικής του Ιονίου Πανεπιστημίου Βασιλείου Χρυσικόπου- 
λου ως Πρύτανη του Ιονίου Πανεπιστημίου, 

4) το ΦΕΚ 678/14-12-2017 τ. ΥΟΔΔ στο οποίο δημοσι- 
εύθηκε η από 29-11-2017 απόφαση της Συγκλήτου/5η 
συνεδρίαση, που αφορά στη διόρθωση της υπ' αριθ.: 
2780/09-1 1-2015 Απόφασης του Συμβουλίου του Ιονί- 
ου Πανεπιστημίου σχετικά με τη λήξη της θητείας του 
Πρύτανη:«... με πλήρη τετραετή θητεία, αρχομένης από 
την έκδοση της διαπιστωτικής πράξης του Υπουργού 
Παιδείας, Έρευνας και Θρησκευμάτων», 

5) τη με αριθ. πρωτ. Ι.Π.: 3130/07-12-2015 απόφαση 
του Πρύτανη του Ιονίου Πανεπιστημίου περί ορισμού 
των Αναπληρωτών πρύτανη, μεταβίβασης σε αυτούς 
αρμοδιοτήτων και καθορισμού της σειράς αναπλήρωσης 
του Πρύτανη (ΦΕΚ 2818/23-12-2015, τ.Β'), 

6) την από 17/01/2018 απόφαση της Συγκλήτου/8η 
συνεδρίαση, 

7) το γεγονός ότι από την απόφαση του Πρύτανη δεν 
προκαλείται δαπάνη σε βάρος του κρατικού προϋπο¬ 
λογισμού ή του προϋπολογισμού του Πανεπιστημίου, 
αποφασίζουμε: 

Την τροποποίηση της υπ' αριθ. πρωτ. Ι.Π.: 3130/ 
7-12-2015 απόφασης του Πρύτανη του Ιονίου Πανε¬ 
πιστημίου, περί ορισμού των Αναπληρωτών πρύτανη, 
μεταβίβασης σε αυτούς αρμοδιοτήτων και καθορισμού 
της σειράς αναπλήρωσης του Πρύτανη (ΦΕΚ 2818/ 
23-12-2015, τ. Β') ως ακολούθως: 

Ορίζουμε τον Αναπληρωτή πρύτανη Διεθνών και Δη¬ 
μοσίων Σχέσεων και Διασφάλισης Ποιότητας του Ιδρύ¬ 
ματος, Καθηγητή του Τμήματος Μουσικών Σπουδών, 
της Σχολής Μουσικής και Οπτικοακουστικών Τεχνών, 
Ιωσήφ Παπαδάτο του Σταύρου, με αριθ. ΑΔΤ: X 571300, 
να εκτελεί και χρέη Αντιπρύτανη Έρευνας και Διά Βίου 
Εκπαίδευσης στο Ιόνιο Πανεπιστήμιο. 

Κατά τα λοιπά ισχύει η υπ' αριθμ . πρωτ. Ι.Π.: 3130/ 


07-12-2015 απόφαση του Πρύτανη του Ιονίου Πανεπι¬ 
στημίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Φεβρουάριου 2018 
Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


Αριθμ. 2284 _ (3) 

Μεταβίβαση αρμοδιοτήτων του άρθρου 54 του 
ν. 4485/2017 (ΦΕΚ 114/04.08.2017), της Ολομέ¬ 
λειας της Επιτροπής Ερευνών του Πανεπιστημί¬ 
ου Θεσσαλίας, στο συγκροτημένο Ειδικό Επτα- 
μελές Όργανο. 

Η ΕΠΙΤΡΟΠΗ ΕΡΕΥΝΩΝ ΚΑΙ ΔΙΑΧΕΙΡΙΣΗΣ ΤΟΥ 
ΕΙΔΙΚΟΥ ΛΟΓΑΡΙΑΣΜΟΥ ΚΟΝΔΥΛΙΩΝ ΕΡΕΥΝΑΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ι.Του π.δ. 83/1984 "Περί ιδρύσεως Πανεπιστημίου 
Αιγαίου, Ιονίου Πανεπιστημίου και Πανεπιστημίου Θεσ¬ 
σαλίας". 

2. Τις διατάξεις του ν. 4009/2011 "Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων" όπως τροπο¬ 
ποιήθηκε και ισχύει σήμερα. 

3. Τις διατάξεις των άρθρων 53 και 54 του ν. 4485/2017 
"Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις". 

4. Την απόφαση (ΦΕΚ 435/21-07-2014) για τον Διορι¬ 
σμό Πρύτανη του Πανεπιστημίου Θεσσαλίας. 

5. Τη διαπιστωτική πράξη διορισμού του Πρύτανη 
του Πανεπιστημίου Θεσσαλίας με αριθμό Φ.120.61/ 
24/119521 /Β2/29-7-2014 (ΑΔΑ: ΩΡ419-ΦΒΨ). 

6. Τ ην έγκριση απόφασης Π ρύτανη περί ορισμού Ανα¬ 
πληρωτών Πρύτανη του Π.Θ και ανάθεσης αρμοδιοτή¬ 
των (ΦΕΚ 2653/8-10-2014). 

7. Τη διαπιστωτική πράξη συγκρότησης σε σώμα της 
Ολομέλειας της Επιτροπής Ερευνών και Διαχείρισης 
του ΕΛΚΕ με αριθμό 16044/17/ΓΠ - 31.10.2017 (ΑΔΑ: 
69ΝΧ469Β7Ξ-3Γ2). 

8. Τη διαπιστωτική πράξη εκλογής της Αντιπροέδρου 
και συγκρότησης του Ειδικού Επταμελούς Οργάνου της 
Επιτροπής Ερευνών και Διαχείρισηςτου ΕΛΚΕ με αριθμό 
16866/17/ΓΠ -10.11.2017 (ΑΔΑ: 695Ε469Β7Ξ-Β1 Τ). 

9. Τ ην ανάγκη επίτευξης συντονισμού κατά την άσκη¬ 
ση της διοίκησης και των ερευνητικών δραστηριοτήτων 
του Π.Θ. γενικότερα 

10. Την εύρυθμη λειτουργία των υπηρεσιών του Ειδι¬ 
κού Λογαριασμού. 

11. Το γεγονός ότι από το διατακτικό της παρούσης 
δεν προκαλείται καμία δαπάνη, αποφασίζουμε: 

Την μεταβίβαση αρμοδιοτήτων μέχρι και τη λήξη της 
θητείας της Ολομέλειας της Επιτροπής Ερευνών, ήτοι 
έως την 30/10/2020, στο Ειδικό Επταμελές Όργανο του 
ΕΛΚΕ, ως εξής: 

1. Εγκρίνει τις προτάσεις για τη χρηματοδότηση της 
εκτέλεσης ερευνητικών και λοιπών έργων, σύμφωνα με 
τον Οδηγό Χρηματοδότησης και Διαχείρισης του Ε.Λ.Κ.Ε. 

2. Εγκρίνει την ένταξη του προϋπολογισμού κάθε έρ¬ 
γου στον προϋπολογισμό του Ε.Λ.Κ.Ε., καθώς και την 
τροποποίηση του προϋπολογισμού των εντεταγμένων 
έργων. 

3. Παρέχει κάθε αναγκαία ενημέρωση για τις δραστη- 
ριότητεςτου Ε.Λ.Κ.Ε. προς τον Πρύτανη και τη Σύγκλητο 
του Α.Ε.Ι. και προς τους φορείς του δημοσίου. 

4. Για την εξυπηρέτηση των σκοπών του Ε.Λ.Κ.Ε. ανα¬ 
θέτει στο προσωπικό του Α.Ε.Ι. ή σε τρίτους ερευνητικές 
μελέτες και υπηρεσίες ύστερα από τεκμηρίωση της σκο¬ 
πιμότητας και με τις διαδικασίες που προβλέπονται στον 
Οδηγό Χρηματοδότησης και Διαχείρισης. 

5. Αποδέχεται τις κάθε είδους επιχορηγήσεις, χρημα¬ 
τοδοτήσεις, δωρεές και εισφορές τρίτων στον Ε.Λ.Κ.Ε. 
και καθορίζει τους ειδικότερους όρους αποδοχής και 


διάθεσης τους, όταν αυτοί δεν καθορίζονται από συμ¬ 
βατικές υποχρεώσεις. 

6. Προσλαμβάνει και απασχολεί προσωπικό για την 
υποστήριξη των έργων και προγραμμάτων που υλοποιεί 
ο Ε.Λ.Κ.Ε. 

7. Χορηγεί ταμειακές διαχειριστικές διευκολύνσεις σε 
προγράμματα και έργα, σύμφωνα με τον Οδηγό Χρημα¬ 
τοδότησης και Διαχείρισης του Ε.Λ.Κ.Ε. 

8. Διενεργεί κάθε αναγκαία πράξη για την εύρυθμη λει¬ 
τουργία του Ε.Λ.Κ.Ε. και των έργων που αυτός υλοποιεί. 

9. Η απόφαση ισχύει από την 10.11.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 31 Ιανουάριου 2018 
Ο Πρόεδρος 
ΖΗΣΗΣ ΜΑΜΟΥΡΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























